Likumprojekts

**Grozījumi Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumā**

Izdarīt Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu apriteslikumā (Latvijas Vēstnesis, 2016, 91. nr.; 2018, 253. nr.; 2019, 78. nr.) šādus grozījumus:

1. Papildināt 12. panta otro daļu ar 11. punktu šādā redakcijā:

"11) kontrolē šā likuma 8. panta astotajā daļā noteikto prasību izpildi."

2. Papildināt likumu ar 14. un 15. pantu šādā redakcijā:

"**14. pants. Administratīvā atbildība tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites jomā**

(1) Par tabakas izstrādājumu, augu smēķēšanas produktu, elektronisko smēķēšanas ierīču vai to uzpildes tvertņu iegādāšanos, ja to izdarījusi persona, kura jaunāka par 18 gadiem, –

piemēro brīdinājumu vai naudas sodu līdz septiņām naudas soda vienībām.

(2) Par smēķēšanas ierobežojumu pārkāpšanu –

piemēro brīdinājumu vai naudas sodu līdz divdesmit naudas soda vienībām.

(3) Par tādu tabakas izstrādājumu piedāvāšanu vai realizāciju, uz kuriem nav izvietoti unikālie identifikatori vai drošības elementi, –

piemēro brīdinājumu vai naudas sodu juridiskajām personām līdz septiņsimt desmit naudas soda vienībām.

(4) Par normatīvo aktu neievērošanu attiecībā uz tabakas izstrādājumu izsekojamības sistēmas darbību –

piemēro brīdinājumu vai naudas sodu juridiskajām personām līdz septiņsimt desmit naudas soda vienībām.

(5) Par redzama uzraksta nenovietošanu mazumtirdzniecības vietās, kas brīdina, ka tabakas izstrādājumu, augu smēķēšanas produktu un elektronisko smēķēšanas ierīču lietošana nopietni kaitē cilvēka veselībai,–

piemēro naudas sodu juridiskajām personām no desmit līdz septiņdesmit naudas soda vienībām.

(6) Par likumā paredzēto informatīvo uzrakstu vai simbolu par smēķēšanas aizliegumu vai papildu informatīvā uzraksta "Smēķēšana nogalina – atmetiet tagad!" neuzlikšanu –

piemēro naudas sodu fiziskajām personām no desmit līdz četrdesmit naudas soda vienībām, bet juridiskajām personām – no četrdesmit līdz septiņdesmit naudas soda vienībām.

(7) Par šņaucamās tabakas, košļājamās tabakas vai tabakas izstrādājumu orālai lietošanai laišanu tirgū –

piemēro naudas sodu fiziskajām personām no divdesmit līdz četrdesmit divām naudas soda vienībām, bet juridiskajām personām – no četrdesmit līdz simt četrdesmit naudas soda vienībām.

(8) Par tabakas izstrādājumu, augu smēķēšanas produktu, elektronisko smēķēšanas ierīču vai to uzpildes tvertņu tirdzniecību neatļautās vietās –

piemēro naudas sodu fiziskajām personām no divdesmit līdz četrdesmit divām naudas soda vienībām, bet juridiskajām personām – no četrdesmit līdz simt četrdesmit naudas soda vienībām.

(9) Par tabakas izstrādājumu, elektronisko smēķēšanas ierīču vai to uzpildes tvertņu pārdošanu vai iegādāšanos ar distances līguma palīdzību –

piemēro naudas sodu fiziskajām personām no divdesmit līdz četrdesmit divām naudas soda vienībām, bet juridiskajām personām – no četrdesmit līdz simt četrdesmit naudas soda vienībām.

(10) Par tabakas izstrādājumu, augu smēķēšanas produktu, elektronisko smēķēšanas ierīču vai to uzpildes tvertņu pārdošanu personām, kuras ir jaunākas par 18 gadiem, –

piemēro naudas sodu juridiskās personas darbiniekam – pārdevējam – no piecdesmit sešām līdz septiņdesmit naudas soda vienībām un juridiskajām personām – no simt četrdesmit līdz divsimt astoņdesmit naudas soda vienībām.

(11) Par likuma prasībām neatbilstošu telpu (vietu) ierādīšanu smēķēšanai –

piemēro naudas sodu juridiskajām personām no divsimt līdz piecsimt naudas soda vienībām.

(12) Par tādu tabakas izstrādājumu, augu smēķēšanas produktu, elektronisko cigarešu, to uzpildes flakonu vai jaunieviestu tabakas izstrādājumu laišanu tirgū, par kuriem nav sniegta informācija kompetentajai institūcijai, –

piemēro naudas sodu fiziskajām personām no divdesmit astoņām līdz simt četrdesmit naudas soda vienībām, bet juridiskajām personām – no simt četrdesmit līdz tūkstoš četrsimt naudas soda vienībām.

(13) Par normatīvajos aktos noteiktajām prasībām vai tehniskajiem parametriem neatbilstošu tabakas izstrādājumu, augu smēķēšanas produktu, elektronisko smēķēšanas ierīču, to uzpildes tvertņu vai jaunieviestu tabakas izstrādājumu laišanu tirgū –

piemēro naudas sodu fiziskajām personām no desmit līdz simt četrdesmit naudas soda vienībām, bet juridiskajām personām – no divdesmit līdz divi tūkstoši astoņsimt naudas soda vienībām.

**15. pants. Kompetence administratīvo pārkāpumu procesā**

(1) Administratīvā pārkāpuma procesu par šā likuma 14. panta pirmajā, otrajā, sestajā, septītajā, astotajā, desmitajā un vienpadsmitajā daļā paredzētajiem pārkāpumiem veic Valsts policija vai pašvaldības policija.

(2) Administratīvā pārkāpuma procesu par šā likuma 14. panta divpadsmitajā daļā paredzētajiem pārkāpumiem attiecībā uz elektroniskajām cigaretēm, to uzpildes flakoniem un jaunieviestiem tabakas izstrādājumiem un piektajā un trīspadsmitajā daļā paredzētajiem pārkāpumiem veic Veselības inspekcija.

(3) Administratīvā pārkāpuma procesu par šā likuma 14. panta trešajā, ceturtajā, devītajā un trīspadsmitajā daļā paredzētajiem pārkāpumiem un divpadsmitajā daļā paredzētajiem pārkāpumiem attiecībā uz tabakas izstrādājumiem un augu smēķēšanas produktiem veic Valsts ieņēmumu dienests."

3. Papildināt pārejas noteikumus ar 14. punktu šādā redakcijā:

"14. Grozījumi šā likuma 14. panta trešajā daļā attiecībā uz pārējiem tabakas izstrādājumiem (izņemot cigaretes un tinamo tabaku) stājas spēkā 2024. gada 20. maijā."

Likums stājas spēkā vienlaikus ar Administratīvās atbildības likumu.

Veselības ministre

I. Viņķele